Hettie se Plekkie is 'n selfsorgwoonstel wat gerieflik geleë is in die dorpie Sabie in Mpumalanga. Sabie is bekend vir pragtige landskappe en watervalle, en dis net 64 km wes van die immergewilde Krugerwildtuin.
Die woonstel het 'n privaat ingang en slaapplek vir 5 gaste. Die aparte hoofslaapkamer is ingerig met 'n dubbelbed, wekker, lugversorging, TV, oorgenoeg kasruimte en 'n elektriese kombers. Drie gaste kan in die leefarea slaap op 'n gemaklike stapelbed met 'n dubbelbed onder en 'n enkelbed bo.
Die badkamer het 'n wasbak, stort en handstort vir jonger kinders. Daar is ook 'n wasmasjien in die badkamer wat gaste kan g…
Die badkamer het 'n wasbak, stort en handstort vir jonger kinders. Daar is ook 'n wasmasjien in die badkamer wat gaste kan gebruik indien hulle langer vertoef. Linne en handdoeke word voorsien. Bring asb. jou eie swemhanddoeke saam as jy by die lodge wil swem of tjoepry in die rivier. Daar is ook 'n haardroër, strykplank en 'n strykyster. 'n Baba-bad, kampbed en kinderbedjie is gratis beskikbaar op versoek.
Die kombuis is volledig toegerus om jou verblyf so gerieflik as moontlik te maak met 'n drieplaatstoof, oond, mikrogolf, broodrooster, eetgerei, breekware, potte en panne. Die ruim leefarea het ook 'n staanwaaier en plafonwaaier, TV met DStv en 'n DVD-speler sowel as 'n versameling flieks. Tydskrifte en speletjies asook gratis WiFi word voorsien. 'n Lêer wat al die besienswaardighede lys is beskikbaar.
Buite is daar 'n privaat braai-area met 'n tafel en gemaklike stoele. Veilige onderdakparkeerplek word op die perseel voorsien agter 'n elektriese heining en 'n toesluithek. Daar is plek vir 2 voertuie en 'n sleepwaentjie.
Klein en goedgemanierde skoothondjies is regdeur die jaar welkom. Babahondjies word ongelukkig nie toegelaat nie.
Hierdie selfsorgeenheidskompleks is 'n ideale basis vir reisigers wat Kruger wil verken en die panoramiese roete insluitend Pelgrim's Rest, God's Window en die Blyderivier Canyon. Ander besienswaardighede sluit Pinnacle, Sudwana Caves, Graskop en die gewilde Chimp Eden, waar 'n mens kan sien hoe hulle die sjimpansees voed, in.
'n Bespreking by Hettie se Plekkie Self-catering Flat sluit in:
Gaste wat na Hettie Se Plekkie Self-catering Flat gekyk het, het ook belangstelling getoon in die volgende lekke plekke:
Vanaf R1 175 R1 175 per nag (vir 5 mense)
Hofmeyersirkel 8, Sabie, 1260, Mpumalanga